Document ID: /roh_data/filtered/fineweb-2-filterrobots_roh.jsonl.gz/33298

La crisa politica en l’Irac è s’intensivada: Aderents dal spiritual schiit Muktada al-Sadr èn puspè entrads cun forza en l’uschenumnada «zona verda» a Bagdad nua che sa chattan dasper il parlament er uffizis guvernamentals ed ambassadas.
Forzas da segirezza han chatschà enavos ils demonstrants cun gas lacrimogen, chanuns d’aua e granatas che tschorventan. Pliras persunas sajan vegnidas blessadas, rapportan las autoritads.
Ils protests sa drizzan cunter la regenza che fetschia memia pauc per cumbatter la corrupziun e garantir la segirezza en la chapitala.
Gia avant 3 emnas eran fullas da demonstrants entradas cun forza en il parlament. Per la citad da Bagdad vala ad interim in scumond da sortir, rapporta la televisiun statala.
RR novitads 21:00